stanford-oval/wikipedia huggingface dataset:
Hartmann von Aue

| Hartmann von Aue |
| --- | --- |
 Hartmann von Aue, Codex Manesse, 1300-luvun alku.
Henkilötiedot
Syntynyt: noin 1160
Kuollut: noin 1210
Ammatti:  runoilija
Aiheesta muualla
Löydä lisää kirjailijoitaKirjallisuuden teemasivulta
Hartmann von Aue, myös Owe, (n. 1160 – n. 1210) oli keskiyläsaksalainen minnelaulaja ja eepikko. Hänen runokertomuksensa Erec (noin 1185) ja Iwein (noin 1202) ovat osa kuningas Arthurin tarupiiriä, ja ne perustuvat ranskalaisen Chrétien de Troyesin kertomuksiin. Der arme Heinrich on vuodelta 1195.
Ensimmäisen eeppisen runoelmansa Erec Hartmann von Aue kirjoitti pian vuoden 1190 jälkeen. Seuraava oletetaan olevan ranskalaisen esikuvan mukainen legenda Gregorius, Hänen tunnetuimmat teoksensa ovat Der arme Heinrich, joka perustuu saksalaiseen kansansatuun. Tarinassa kuolemansairas ritari pelastuu, kun neito uhrautuu hänen puolestaan, sekä Iwein oder der Ritter mit dem Löwen (ennen vuotta 1203), joka Erecin tavoin kuuluu Artur-kuninkaan tarustoon. Hartmann von Aue on niin sanotun hovieepoksen parhaita edustajia. Hänen kertojanlaatunsa on miellyttävä, kieli on sujuva, ja hänen tyylistään tuli seuraavan taide-eepoksen esikuva. Hartmann von Auen laulurunot eivät ole saaneet samanlaista arvostusta. Kriittisen laitoksen Hartmann von Auen teoksista on toimittanut Fedor Bech, ja se julkaistiin 1866–1869.
Chrétien de Troyes'n teosten mukaelmissa Erecissä ja Iweinissä aiheena ovat ritarin velvollisuuksien ristiriidat. Hartmann von Aue on Gottfried von Strassburgin  ja Wolfram von Eschenbachim rinnalla kolmas merkittävä Saksan keskiajan eeppinen runoilija.
Uuno Kailaan suomentamia näytteitä Hartmann von Auen tuotannosta sisältyy antologiaan Saksan kirjallisuuden kultainen kirja, WSOY 1930.
Gregorius eli hyvä syntinen: katkelma II laulusta: Gregorius joutuu luostariin
Gregorius eli hyvä syntinen: katkelma IV laulusta:Gregorius haluaa lähteä maailmalle
Gregorius eli hyvä syntinen: katkelma VII laulusta: Gregorius erakkona
Aiheesta muualla

Lisää luettavaa aiheesta Hartmann von Aue on Wikiaineistossa
Hartmann von Auen teoksia Projekt Gutenberg
John Murphy

John Murphy
John Murphy (1785 tai 1786 – 21. syyskuuta 1841) oli yhdysvaltalainen demokraattisen puolueen poliitikko. Hän toimi Alabaman neljäntenä kuvernöörinä vuosina 1825–1829.
Murphy syntyi Pohjois-Carolinassa. Hän edusti Alabamaa Yhdysvaltain edustajainhuoneessa 1833–1835 ja kuoli Alabamassa 1841.
Murphyn edeltäjä kuvernöörinä oli Israel Pickens ja seuraaja Gabriel Moore.
HCA-virus

| HCA-virus HC Andersen |
| --- | --- | --- |

EP-levyn tiedot
 Formaatti: 7″ vinyyli
 Tyylilaji: hardcore punk
 Levy-yhtiö: 4R
HC Andersenin muut julkaisut
|   | HCA-virus 1989 | Satuja ja tarinoita 1990 |
HCA-Virus on HC Andersenin EP-levy, joka julkaistiin vuonna 1989 levymerkillä 4R Records.
Albumista julkaistiin rajoitettu 500:n kappaleen 7″ vinyylipainos, jonka molemmilla puolilla on samat kappaleet.
Kappaleet

HCA on paras
Mies pullossa
Munat lytyssä
Kehityksen kärjessä
Bostonissa autolla
Tehdas
Metsään
Pelto täynnä kukkia
Sorbus-valssi
HCA
Kokoonpano

Ville Mäntynen – laulu
Jake Romppanen – kitara
Pakke Pakarinen – basso
Teho Majamäki – marimba
Ema Hurskainen – rummut
Aiheesta muualla

HCA-virus discogs.com -sivustolla
Greg Edmonson

| Greg Edmonson |
| --- | --- |
 Greg Edmonson
Henkilötiedot
Syntynyt: Tulsa 
Ammatti:  säveltäjä
Muusikko
Aktiivisena:  1994–
Aiheesta muualla
Kotisivut
  [ Muokkaa Wikidatassa ] [ ohje ]  
Greg Edmonson on yhdysvaltalainen säveltäjä, joka on säveltänyt musiikkia elokuviin, televisiosarjoihin ja videopeleihin. Muun muassa Uncharted-pelisarjan kolmen ensimmäisen osan soundtrackit ovat Edmonsonin säveltämiä.
Tuotanto > Filmografia

Turn of the Blade (1994)
Science Fiction: A Journey Into the Unknown (1994)
Last Lives (1997)
Martian Law (1998)
Frog and Wombat (1998)
Undercover Angel (1999)
Ystävyyden hinta (1999)
Gary the Rat (2000)
Luckytown (2000)
Fast Women (2001)
Miss Cast Away (2004)
Sweet Union (2004)
My First Christmas Tree (2007)
Skyrunners (2009)
Montana Amazon (2011)
Tuotanto > Televisio

Cop Rock (1990)
Masters of the Maze (1994–1995)
Kukkulan kuningas (1997–2009)
Firefly (2002–2003)
F.L.I.P. Mysteries: Women on the Case (2009)
Tuotanto > Videopelimusiikki

Uncharted: Drake’s Fortune (2007)
Uncharted 2: Among Thieves (2009)
Uncharted 3: Drake’s Deception (2011)
Aiheesta muualla

Greg Edmonson Discogsissa. (englanniksi)
Greg Edmonson Internet Movie Databasessa. (englanniksi)
Greg Edmonson VGMdb-sivustolla (englanniksi)
↑  http://gregedmonson.com/about.html. Tieto on haettu Wikidatasta.
Jesper Modin

Jesper Modin 2009.
Jesper Modin (s. 4. kesäkuuta 1988 Sundsvall) on ruotsalainen maastohiihtäjä, joka on erikoistunut sprinttikilpailuihin. Modinin paras sijoitus maailmancupissa on kolmas Roglassa 2009. Kaudella 2010–2011 hän sijoittui sprintticupissa kolmanneksi. Hän oli viides vuoden 2011 maailmanmestaruuskilpailuiden sprintissä. Kaudella 2011–2012 hän voitti Teodor Petersonin kanssa maailmancupin parisprintin Düsseldorfissa.
Aiheesta muualla

Virallinen kotisivu (Arkistoitu – Internet Archive) (ruotsiksi)
HMS Queen (1769)

| HMS Queen |
| --- | --- |


Aluksen vaiheet
Rakentaja:  Woolwichin telakka
Kölinlasku:  1. huhtikuuta 1762
Laskettu vesille:  18. syyskuuta 1769
Palveluskäyttöön:  marraskuu 1776
Loppuvaihe:  romutettu 1821
Tekniset tiedot
Uppouma:  1 876 bm
Pituus:  54,1 m (tykkikansi)
Leveys:  15,09 m
Syväys:  6,63 m
Miehistöä:  750
Aseistus
Aseistus:  90 tykkiä
HMS Queen oli Britannian kuninkaallisen laivaston vuonna 1769 vesillelaskettu 90-tykkinen toisen luokan linjalaiva.
Valmistus

William Batelyn suunnittelema alus tilattiin 19. lokakuuta 1761 Woolwichin telakalta, jossa sen vastaavana mestarina oli Joseph Harris heinäkuuhun 1767 ja sen jälkeen William Gray. Amiraliteetti vahvisti aluksen nimen 5. marraskuuta. Köli laskettiin 1. huhtikuuta 1762. Alus laskettiin vesille 18. syyskuuta 1769 ja valmistui 20. heinäkuuta 1770, jolloin sen valmistuskustannukset olivat 45 660 puntaa 15 šillinkiä ja 5 pennyä. Lisäksi varustaminen Plymouthiin siirtoa varten maksoi 963 puntaa.
Aluksen aseistuksena oli alimmalla tykkikannella 28 kappaletta 32 naulan tykkejä. Keskimmäisellä ja ylemmällä tykkikannella oli kummallakin 30 kappaletta tykkejä siten, että keskimmäisellä 18 naulan ja ylemmällä 12 naulan tykkejä. Puolikannelle asennettiin kahdeksan 12 naulan tykkiä vasta vuoden 1790 tienoilla. Etukannella oli kaksi 9 naulan tykkiä, jotka vaihdettiin puolikannen tykkien asentamisen aikana 12 naulan tykeiksi.
Palvelus

Alus otettiin palvelukseen marraskuussa 1776 Kanaalin laivastoon päällikkönään John Robinson. Huhtikuussa 1778 alus oli vara-amiraali Sir Robert Harlandin lippulaivana päällikkönään Isaac Prescott.
Alus osallistui 27. heinäkuuta 1778 ensimmäiseen Ushantin taisteluun. Aluksen päällikkyyden vastaanotti 1779 Alexander Innes, jonka alaisuudessa liitettiin läntiseen laivueeseen. Alus oli helmikuussa 1780 kuparoitavana Plymouthissa, mikä maksoi 6 052 puntaa 4 shillinkiä ja 6 pennyä. Vuonna 1781 aluksen päällikkönä oli Frederick Maitland, jonka johdolla alus osallistui Gibraltarin saarron murtamiseen ja 12. joulukuuta toiseen Ushantin taisteluun.
Vuonna 1794 alus osallistui vielä kolmanteen Ushantin taisteluun, jossa se oli kontra-amiraali Alan Gardnerin lippulaivana. Taistelussa alus kärsi pahoja vaurioita sekä päällikkönä ollut John Hutt sai surmansa.
Trafalgarin taistelun jälkeen alus oli valvomassa Cadizin saartoa. Vuonna 1811 Amiraliteetti päätti aluksen sahaamisesta kaksikantiseksi 74-tykkiseksi kolmannen luokan linjalaivaksi.
Alus romutettiin vuonna 1821.
Haulinkallio

Haulinkallio on kalliojyrkänne Tampereen Pyynikinharjulla. Se laskeutuu etelään Pyhäjärven suuntaan ja on suosittu näköalapaikka. Se on saanut nimensä jyrkänteen juurelle vuonna 1859 rakennetun puisen haulitornin ja siihen liittyneen Pyynikin haulitehtaan mukaan. Kallion laella on sijainnut myös haulitehtaan rakennuksia.
Haulitehtaan perusti kaupungin notaari H. J. Bergman, ja sen omisti vuodesta 1895 alkaen Tampereen Haulitehdas Osakeyhtiö, jonka olivat perustaneet tamperelaiset kauppiaat Rudolf Winter ja Karl Frans Hjorth. Pyynikin haulitehtaan toiminta päättyi vuonna 1908, kun haulien valmistui siirtyi uudelle Pispalan haulitehtaalle. Pyynikin haulitehtaan haulitorni purettiin heti tuotannon siirron jälkeen, mutta muut tehtaan rakennukset säilyivät 1950-luvulle saakka. Nykyisin ei niistä ole maastossa jäljellä näkyviä jäännöksiä.
Hammarby IF

| Hammarby IF |
| --- | --- |

Perustettu:  1889
Paikkakunta:   Tukholma, Ruotsi
Lajit:  jääpallo, petankki, keilailu, nyrkkeily, jalkapallo, yleisurheilu, maalipallo, käsipallo, salibandy, jääkiekko, suunnistus, soutu, rugby, speedway
Hammarby Idrottsförening, lempinimeltään Bajen, on urheiluseura Ruotsin pääkaupungista Tukholmasta. Sillä on toimintaa useissa erilaisissa urheilujeissa, joista monissa sen joukkueet ovat maan huipputasoa.
Hammarby perustettiin soutuseurana vuonna 1889 Tukholman Södermalmilla nimellä Hammarby Roddförening. Nykyisen nimensä se otti käyttöön vuonna 1897, kun valikoima laajeni myös muihin urheilulajeihin.
Lajijaostot

Jääpallo: Hammarby IF Bandyförening
Petankki: Hammarby IF Boule
Keilailu: Hammarby IF Bowling
Nyrkkeily: Hammarby IF Boxning
Miesten jalkapallo: Hammarby IF Fotboll
Futsal: Hammarby IF Futsal
Naisten jalkapallo: Hammarby IF Damfotboll
Yleisurheilu: Hammarby IF Friidrott
Maalipallo: Hammarby IF Goalball
Käsipallo: Hammarby IF Handboll
Salibandy: Hammarby IF Innebandy
Jääkiekko: Hammarby Hockey
Suunnistus: Hammarby IF Orientering
Soutu: Hammarby IF Rodd
Rugby: Hammarby IF Rugby
Speedway: Bajen Speedway
Kannattajatoiminta

Hammarby on varsin iso seura ja sillä on myös hyvin laajaa kannattajatoimintaa useiden erilaisten kannattajayhdistysten ja -ryhmien muodossa. Kannattajaryhmiä ovat muun muassa Sällskapet Hammarbyveteranerna, Sällskapet Hammarby 54, Bajen Fans, Bara Bajare ja Ultra Boys.
Aiheesta muualla

Virallinen sivu
Bajen Fans, virallinen kannattajien sivu
Ultra Boys (Arkistoitu – Internet Archive), kannattajien sivu
JYP-Akatemia

| JYP-Akatemia |
| --- | --- |

Perustettu:  2008
Lakkautettu:  2017
Entiset nimet:  D Team   2008–2011   JYP-Akatemia   2011–2017
Kaupunki:   Jyväskylä, Suomi
Kotiareena:  Synergia-areena
– kapasiteetti:  4 500
Sarjataso:  Mestis
Värit:                
Yhteistyöseurat:  JYP (SM-Liiga)
Mestismitalit
Hopeaa:  1 (2010)
Pronssia:  1 (2011)
Infobox OKVirheellinen NIMI-arvo: 
JYP-Akatemia oli jyväskyläläinen jääkiekkojoukkue, joka pelasi Mestistä. Joukkueen toiminnan lopettamispäätöksestä tiedotettiin JYPin verkkosivustolla 18. huhtikuuta 2017. JYP-Akatemia kilpaili Mestiksessä kuuden kauden ajan. Joukkue perustettiin vuonna 2011, kun D Team vaihtoi nimensä JYP-Akatemiaksi.
JYP-Akatemian kotikenttänä toimi Synergia-areena.
Historia > D Team Mestiksessä kausina 2008–2011

D Team perustettiin vuonna 2008 Diskoksen toiminnan jatkajan D-Kiekon noustua Mestikseen. D Team hankki sarjapaikan D-Kiekko Ry:ltä, ja samalla se solmi farmisopimuksen JYPin kanssa. Varsinaisesti D Team ei siis ollut edellisten seurojen jatkumo, vaan uusi seura, vaikka se sarjapaikan D-kiekko ry:ltä itselleen hankkikin.
18. kesäkuuta 2008 D Team julkisti uuden tunnuksensa, ja seura ilmoitti tekevänsä historiaa pelaamalla ainakin ensimmäisen Mestis-kautensa NHL-tyyppisessä mainoksettomassa peliasussa. Kauden 2009–2010 päätteeksi D Team voitti hopeaa ja teki historiaa ollessaan ensimmäinen seura Mestiksessä, joka on yltänyt jo toisella kaudellaan mitaleille. Kaudella 2010–2011 D Team voitti pronssia.
Historia > JYP-Akatemian kaudet 2011–2017

Kesällä 2011 D Teamin nimeksi vaihdettiin JYP-Akatemia. JYPin toimitusjohtaja Jukka Seppäsen mukaan uuden nimen oli tarkoitus liittää seura enemmän JYPin jääkiekkotoimintaan. JYP-Akatemia pelasi Mestistä lopulta kuuden kauden ajan kaudesta 2011–2012 kauteen 2016–2017. Kuudennen kauden päätteeksi joukkueen toiminta lakkautettiin emoseura JYPin toimesta. JYP-Akatemian parhaaksi kaudeksi jäi kausi 2014–2015, jolloin joukkue saavutti runkosarjan viidennen sijan. Kaikkiaan JYP-Akatemian kokoonpanossa pelasi kuuden kauden aikana 124 pelaajaa, joista toistaiseksi ainakin kuusi on pelannut myös NHL-liigassa.
Maineikkaita pelaajia > Joukkueessa pelanneet NHL-pelaajat

Yohann Auvitu kausilla 2010–2014
Riku Helenius kaudella 2011–2012
Olli Määttä kaudella 2010–2011
Sami Niku kausilla 2013–2016
Harri Pesonen kaudella 2010–2011
Tuomas Pihlman kaudella 2011–2012
Sami Vatanen kaudella 2008–2009
Veini Vehviläinen kausilla 2014–2017
Maineikkaita pelaajia > Kapteenit

Kausilla 2008–2011  Pirkka Lahtinen
Kaudella 2011–2012  Miika Roine
Kausilla 2012–2015  Valtteri Hotakainen
Kauden 2014–2015 lopulla  Topi Nättinen
Kaudella 2015–2016  Mikko Virtanen
Kaudella 2016–2017  Riku Pitkänen
Valmentajat

Kausilla 2008–2017  Jukka Ahvenjärvi
Huomiot

1 2  JYP-Akatemiaa edeltäneen D Teamin voittama mitali.
↑  Lisätietoja on joukkueessa pelanneista NHL-pelaajista kertovassa osiossa.
↑  Auvitu edusti JYP-Akatemian lisäksi myös D Teamia.
1 2  Pelaaja edusti JYP-Akatemiaa edeltänyttä D Teamia.
Aiheesta muualla

Seuran kotisivut (Arkistoitu – Internet Archive)
JYP-Akatemian tilastoja (UrheiluSuomi.com)
Vain 16-vuotias Olli Määttä vietti suurimman osan kaudesta 2010–2011 D Teamin vahvuudessa. Hän päätti lähteä kauden jälkeen kuitenkin Kanadan junioriliiga OHL:ään, jossa hyvä kausi toi Pittsburgh Penguinsin ykköskierroksen varauksen vuonna 2012. Määttä pelasi ensimmäisen NHL-ottelunsa kaudella 2013–2014.
John Carew Eccles

| John Carew Eccles |
| --- | --- |
 Psykiatri Cyril Höschl (vasemmalla) ja John Carew Eccles.
Henkilötiedot
Syntynyt: 27. tammikuuta 1903
Kuollut: 2. toukokuuta 1997 (94 vuotta)
Koulutus ja ura
Väitöstyön ohjaaja:  Charles Scott Sherrington
Tutkimusalue:  Kliininen neurofysiologia
Palkinnot:   Nobelin lääketieteen palkinto (1963)
John Carew Eccles (27. tammikuuta 1903 – 2. toukokuuta 1997) oli australialainen lääkäri, joka palkittiin lääketieteen Nobelin palkinnolla synapseja koskevista tutkimuksistaan vuonna 1963 yhdessä Andrew Fielding Huxleyn ja Alan Lloyd Hodgkinin kanssa.
Eccles selvitti välittäjäaineiden roolin synapsien toiminnassa yhdessä Bernard Katzin ja Stephen Kufflerin kanssa, 1940-luvulle asti oli kiistelty siitä, onko hermosolujen välinen viestintä sähköistä vai kemiallista toimintaa.
Eccles työskenteli ensin Australiassa ja Uudessa Seelannissa. 1966 hän siirtyi Yhdysvaltoihin, ensin Chicagoon ja vuonna 1968 Buffaloon. Eläkkeelle jäätyään Eccles muutti Sveitsiin ja kirjoitti mielenfilosofiasta.
Aiheesta muualla

Sir John Carew Eccles - Biography Britannica Online Encyclopedia. Viitattu 6.7.2010. (englanniksi)
Eccles, John Carew (1903 - 1997) Encyclopedia of Australian Science. The University of Melbourne eScholarship Research Centre. Viitattu 6.7.2010. (englanniksi)
| --- | --- |
1901–1925:  1901: Behring  1902: Ross  1903: Finsen  1904: Pavlov  1905: Koch  1906: Golgi, Ramón y Cajal  1907: Laveran  1908: Metšnikov, Ehrlich  1909: Kocher  1910: Kossel  1911: Gullstrand  1912: Carrel  1913: Richet 1914: Bárány  1919: Bordet  1920: Krogh  1922: Hill, Meyerhof  1923: Banting, Macleod 1924: Einthoven
1926–1950:  1926: Fibiger  1927: Wagner-Jauregg  1928: Nicolle  1929: Eijkman, Hopkins  1930: Landsteiner  1931: Warburg  1932: Sherrington, Adrian  1933: Morgan  1934: Whipple, Minot, Murphy  1935: Spemann  1936: Dale, Loewi  1937: Szent-Györgyi  1938: Heymans  1939: Domagk  1943: Dam, Doisy  1944: Erlanger, Gasser  1945: Fleming, Chain, Florey  1946: Muller  1947: C. Cori, G. Cori, Houssay  1948: Müller  1949: Hess, Moniz 1950: Kendall, Reichstein, Hench
1951–1975:  1951: Theiler  1952: Waksman  1953: Krebs, Lipmann  1954: Enders, Weller, Robbins  1955: Theorell  1956: Cournand, Forssmann, Richards  1957: Bovet  1958: Beadle, Tatum, Lederberg  1959: Ochoa, Kornberg  1960: Burnet, Medawar  1961: Békésy  1962: Crick, Watson, Wilkins  1963: Eccles, Hodgkin, Huxley  1964: Bloch, Lynen  1965: Jacob, Lwoff, Monod  1966: Rous, Huggins  1967: Granit, Hartline, Wald  1968: Holley, Khorana, Nirenberg  1969: Delbrück, Hershey, Luria  1970: Katz, Euler, Axelrod  1971: Sutherland  1972: Edelman, Porter  1973: Frisch, Lorenz, Tinbergen  1974: Claude, Duve, Palade  1975: Baltimore, Dulbecco, Temin
1976–2000:  1976: Blumberg, Gajdusek 1977: Guillemin, Schally, Yalow  1978: Arber, Nathans, Smith  1979: Cormack, Hounsfield  1980: Benacerraf, Dausset, Snell  1981: Sperry, Hubel, Wiesel  1982: Bergström, Samuelsson, Vane  1983: McClintock  1984: Jerne, Köhler, Milstein  1985: Brown, Goldstein  1986: Cohen, Levi-Montalcini  1987: Tonegawa  1988: Black, Elion, Hitchings  1989: Bishop, Varmus  1990: Murray, Thomas  1991: Neher, Sakmann  1992: Fischer, Krebs  1993: Roberts, Sharp  1994: Gilman, Rodbell  1995: Lewis, Nüsslein-Volhard, Wieschaus  1996: Doherty, Zinkernagel  1997: Prusiner  1998: Furchgott, Ignarro, Murad  1999: Blobel  2000: Carlsson, Greengard, Kandel
2001–:  2001: Hartwell, Hunt, Nurse  2002: Brenner, Horvitz, Sulston  2003: Lauterbur, Mansfield  2004: Axel, Buck  2005: Marshall, Warren 2006: Fire, Mello 2007: Capecchi, Evans, Smithies 2008: zur Hausen, Barré-Sinoussi, Montagnier 2009: Blackburn, Greider, Szostak 2010: Edwards 2011: Beutler, Hoffmann, Steinman 2012: Gurdon, Yamanaka 2013: Rothman, Schekman, Südhof 2014: O’Keefe, M.-B. Moser, E. Moser 2015: Campbell, Ōmura, Tu 2016: Ōsumi 2017: Hall, Rosbash, Young 2018: Allison, Honjo 2019: Kaelin, Ratcliffe, Semenza 2020: Alter, Houghton, Rice 2021: Julius, Patapoutian 2022: Pääbo 2023: Karikó, Weissman 2024: Ambros, Ruvkun
Hallitusammattilaiset

Hallitusammattilaiset ry – Directors' Institute Finland (DIF) on hallitusammattilaisten voittoa tavoittelematon yhdistys, joka edistää hyvien hallituskäytäntöjen kehittämistä sekä ottaa kantaa hyvään hallintotapaan ja muihin yritysten ja muiden organisaatioiden hallitustyöskenteyn kannalta merkittäviin kysymyksiin valmistelemalla lausuntoja ja kannanottoja.
DIF:illä on yli 750 henkilöjäsentä, joista iso osa työskentelee pörssiyhtiöiden hallituksissa.
Yhdistys on perustettu vuonna 2001. Se kuuluu alan eurooppalaiseen kattojärjestöön The European Confederation of Directors' Associations:iin (ecoDa).
DIF:n hallinto

DIF:in pääsihteeri on Leena Linnainmaa ja hallituksen puheenjohtaja Kim Ignatius.
Johannes I Antiokialainen

Johannes I Antiokialainen oli Antiokian patriarkka vuosina 429-441 ja johti maltillista idän piispojen ryhmää nestoriolaisuuskiistassa. Hänet sekoitetaan joskus Johannes Krysostomokseen, jota on myös kutsuttu Johannes Antiokialaiseksi. Johannes tuki aktiivisesti ystäväänsä Nestoriosta Kyrillos Aleksandrialaista vastaan.
Vuonna 431, Johannes saapui myöhässä Efesoksen kirkolliskokoukseen. Kyrillos päätti olla odottamatta häntä ja aloitti kokouksen ilman Johannesta ja hänen kannattajiaan, jolloin kokous tuomitsi Nestorioksen. Kun Johannes saapui paikalle muutama päivä myöhemmin, hän kokosi vasta-kokouksen (tunnetaan myös nimellä 'rosvokokous), joka tuomitsi Kyrilloksen ja kumosi Nestorioksen tuomion.
Vuonna 433 Johannes sopi Kyrilloksen kanssa, menettäen samalla monia kannattajia patriarkaattinsa alueella.
Harmonia (mytologia)

Harmonia (m.kreik. Ἁρμονία) oli kreikkalaisessa mytologiassa sovun jumalatar, Areen ja Afroditen tytär, joskin toisessa versiossa hänet on mainittu myös Elektran ja Zeuksen tyttäreksi. Hän on Kadmoksen puoliso, ja Polydoroksen, Inon, Autonoen, Semelen ja Agauen äiti. Harmonian roomalainen vastine oli Concordia.
Heidän häissään kaikki jumalat olivat läsnä; Harmonia sai häälahjaksi Hefaistoksen tekemän kaulakorun. Tämä koru osoittautui varsin kohtalokkaaksi, ja myöhemmin Polyneikes antoi saman korun Erifylelle lahjoakseen tämän suostuttelemaan miehensä Amfiaraos ryhtymään sotaan Thebaa vastaan. Kaikkialla koru toi mukanaan epäjärjestystä ja surmaa; sota johti lopulta Erifylen, Alkmaionin ja Fegeuksen ja hänen poikiensa kuolemaan. Viimein Fegeuksen ja Alkmaionin poikien murhien jälkeen se asetettiin Athene Pronaian temppeliin Delfoihin. Myös siellä se tuotti edelleen epäonnea. Fayllos, yksi Fokiin johtajista, ryösti korun mukaansa ja antoi sen rakastajattarelleen, sotapäällikkö Aristonin vaimolle. Tämän pidettyä korua jonkin aikaa hänen poikansa valtasi hulluus, ja tämä sytytti heidän talonsa tuleen polttaen samalla äitinsä.
Harmonian vastakohta oli Eris, eripuraisuuden jumalatar.
Evelyn De Morgan, Harmonia 1877.
Polyneikes antaa Harmonian kaulanauhan Erifylelle. Oinokhoe n. 450 eaa.
Jari Savolainen

| Jari Savolainen> Henkilötiedot |
| --- | --- |
Syntynyt: 1. heinäkuuta 1974 (ikä 50) Nastola
Uran tiedot
Laji:  Kumparelasku
Seura:  Keski-Uudenmaan Slalomseura, Lahden Hiihtoseura
Valmentaja:  Mikko Peltonen
Jari Savolainen (s. 1. heinäkuuta 1974) on suomalainen uransa lopettanut freestylehiihdon kumparelaskija. Parhaina saavutuksina ovat MM-kilpailuiden 7. sija 2001 ja Suomen-mestaruus 1999. Maailmancupin osakilpailussa hän sijoittui parhaimmillaan kolmanneksi parikumpareissa.
Savolainen on urheilu-uransa jälkeen toiminut freestylehiihdon valmentajana urheiluoppilaitoksessa (Jämsän ammattiopisto) 2004–2010, Suomen Olympiakomiteassa asiantuntijana 2011–2014 ja työskentelee nykyisin Pääkaupunkiseudun urheiluakatemiassa.
Jesper Petersen

| Jesper Petersen> Tanskan koulutus- ja tutkimusministeri |
| --- | --- |
 Mette Frederiksenin I hallitus 16. elokuuta 2021 – 15. joulukuuta 2022  
Edeltäjä:  Ane Halsboe-Jørgensen
Seuraaja:  Christina Egelund
Kansankäräjäedustaja
 13. marraskuuta 2007–  
Henkilötiedot
Syntynyt: 25. elokuuta 1981 (ikä 43)  Haderslev, Tanska
Tiedot
Puolue:  Sosiaalidemokraatit
Muut puolueet:  Sosialistinen kansanpuolue (vuoteen 2013)
Tutkinnot:  Kööpenhaminan yliopisto (valtiotieteiden kandidaatti)
Aiheesta muualla
www.jesperpetersen.dk
Jesper Petersen (s. 25. elokuuta 1981 Haderslev) on tanskalainen sosiaalidemokraattisen puolueen poliitikko. Hän oli Tanskan koulutus- ja tutkimusministeri 2021–2022. Petersen on istunut kansankäräjillä vuodesta 2007. Vuoteen 2013 saakka hän edusti sosialistista kansanpuoluetta.
Yksityiselämä

Petersen on naimisissa ja hänellä on kaksi lasta.
Aiheesta muualla

Jesper Petersen Tanskan kansankäräjien verkkosivuilla (tanskaksi)
Jesper Petersen Tanskan sosiaalidemokraattisen puolueen verkkosivuilla (tanskaksi)
HMS Queen (1902)

| HMS Queen |
| --- | --- |
 HMS Queen

Aluksen vaiheet
Rakentaja:  Devonportin telakka
Kölinlasku:  12. maaliskuuta 1901
Laskettu vesille:  8. maaliskuuta 1902
Palveluskäyttöön:  7. huhtikuuta 1904
Poistui palveluskäytöstä:  varastolaiva 1917  palveluksesta marraskuussa 1919
Loppuvaihe:  myyty romutettavaksi 4. syyskuuta 1920
Tekniset tiedot
Uppouma:  15 000 t
Pituus:  131,60 m (kokonaispituus)
Leveys:  23 m
Syväys:  7,72 m
Koneteho:  15 500 ihp
Nopeus:  18 solmua
Miehistöä:  747
Aseistus
Aseistus:  4 × BL 12" Mk IX -tykkiä kaksoistykkitorneissa 12 × BL 6" Mk VII -tykkiä yksiputkisina asennuksina 16 × QF 12 naulan 12 cwt -laivatykkiä yksiputkisina asennuksina 6 × QF 3 naulan Hotchkiss-tykkiä yksiputkisina asennuksina 2 × Maxim-konekivääriä 4 × 18" torpedoputkea
HMS Queen oli Britannian kuninkaallisen laivaston Queen-luokan taistelulaiva.
Valmistus

Alus tilattiin osana vuosien 1900–1901 laivasto-ohjelmaa Devonportin telakalta, missä köli laskettiin 12. maaliskuuta 1901. Alus laskettiin vesille 8. maaliskuuta 1902 ja valmistui maaliskuussa 1904.
Palvelus

Alus kuului 1904–1908 Välimeren laivastoon. Devonportin telakalla tehdyn huollon jälkeen alus palveli vuoteen 1912 Kotilaivastossa, mistä se siirrettiin 5. taistelulaivueeseen. Alus liittyi alkuvuodesta 1915 Dardanellien edustalle koottuun laivasto-osastoon, josta se siirrettiin toukokuussa Italian laivaston tueksi valvomaan Otranton sulkua. Sodan lopun alus oli tukikohta-aluksena Tarantossa. Se myytiin romutettavaksi 1920.